**ΕΠΙΣΤΟΛΗ ΕΝΑΝΤΙΩΣΗΣ, ΔΙΑΜΑΡΤΥΡΙΑΣ ΚΑΙ ΕΠΙΦΥΛΑΞΗΣ ΔΙΚΑΙΩΜΑΤΩΝ**

Τ… …………………………………………………. κατοίκου ……………………….. οδός ………………………………….. αρ. ………….. με ΚΑΜ …………………. .

**ΠΡΟΣ**

Την ανώνυμη εταιρεία με την επωνυμία Οργανισμός Τηλεπικοινωνιών Ελλάδος που εδρεύει στο Μαρούσι, επί της Λεωφ. Κηφισίας αρ. 99 και εκπροσωπείται νόμιμα.

**\*\*\*\*\*\*\*\*\*\*\*\*\*\*\***

Έχω προσληφθεί και εργάζομαι στον ΟΤΕ τα τελευταία ….. χρόνια. Μέχρι και σήμερα, ακόμα και μετά από τόσα χρόνια οικονομικής κρίσης, ο Οργανισμός, είναι κερδοφόρος και αποτελεί τον κυρίαρχο πάροχο υπηρεσιών τηλεπικοινωνίας στην Ελλάδα. Η πρόοδος του Οργανισμού οφείλεται στις προσπάθειες όλων των εργαζομένων του, αλλά κυρίως στις θυσίες τους. Η ευμάρεια του ΟΤΕ, οφείλεται στις μειώσεις των μισθών μας, στο πάγωμα των κλιμακίων και του χρονοεπιδόματος, στις εθελούσιες εξόδους των συναδέλφων μας, πολλοί εκ των οποίων εξαναγκάστηκαν να φύγουν για να μην βρεθούν σε θυγατρικές ή απολυθούν, στην μείωση μισθολογικού κόστους μέσω μείωσης των παλιότερων, πιο «ακριβών» εργαζόμενων, στις μειώσεις ασφαλιστικών εισφορών και την εξίσωσή τους με αυτές των εργαζόμενων του ιδιωτικού τομέα, στο πλαφόν των αποζημιώσεων απόλυσης παρά το ότι ο Οργανισμός δεν μοιάζει σε τίποτα με δημόσια επιχείρηση, δεν χρηματοδοτείται από το κράτος, ούτε παρέχει τις εγγυήσεις του παρελθόντος που δικαιολογούσαν αυτό το πλαφόν.

Όλοι οι εργαζόμενοι στηρίξαμε τον Οργανισμό και τους συνδρομητές, στην δύσκολη περίοδο της πανδημίας, αφιερώνοντας πολλοί και πολλές από εμάς μέρος από τον προσωπικό μας χρόνο και χώρο.

Παρ όλες τις προσπάθειες και θυσίες μας, γινόμαστε δέκτες καθημερινών πιέσεων καθώς και της ραγδαίας μείωσης των βαθμών αξιολογήσεών μας. Οι πιο παλιοί πιεζόμαστε να εγκαταλείψουμε τον Οργανισμό με προγράμματα εθελουσίας προσυνταξιοδοτικά και μη, οι πιο νέοι ζούμε με τον φόβο και την ανασφάλεια της απόλυσης.

Τελευταία, χωρίς να υπάρχει κανενός είδους επίσημη και αναλυτική ενημέρωσή μας και χωρίς να έχουμε δεχθεί τέτοιου είδους θεμελιώδη ανατροπή της εργασιακής μας σχέσης, μας ανακοινώθηκε ότι ο Οργανισμός θα αποκόψει τις υπηρεσίες τεχνικών πεδίου, την εξυπηρέτηση πελατών και καταστημάτων σε ξεχωριστές θυγατρικές εταιρείες οι οποίες θα ανήκουν στον Όμιλο ΟΤΕ. Μάλιστα, η εν λόγω αποκοπή θα είναι μόνιμη, αφού δεν εντάσσεται στα μέτρα αντιμετώπισης της πανδημίας όπως είναι η προσωρινή μεταφορά προσωπικού μεταξύ εταιρειών ομίλου.

**Επειδή**, η σύμβαση εργασίας μου έχω ως αντισυμβαλλόμενο – εργοδότη την εταιρεία ΟΤΕ ΑΕ.

**Επειδή**, οποιαδήποτε τροποποίηση προσώπου του εργοδότη, δεν επιτρέπεται να γίνει μονομερώς, αλλά μόνο μετά από συμφωνία του εργαζομένου.

**Επειδή**, τα έργα τεχνικών πεδίου, εξυπηρέτησης πελατών και καταστημάτων ανήκουν στον στενό πυρήνα δραστηριοτήτων της ΟΤΕ Α.Ε.

**Επειδή,** δεν γνωρίζω τις οικονομικές και εργασιακές συνθήκες που θα επικρατούν στις θυγατρικές εταιρείες, αφού δεν έχω καμία ειδική ενημέρωση αλλά ούτε έχει εκφραστεί πρόθεση υιοθέτησης καμίας εξασφαλιστικής ρήτρας από τον ΟΤΕ υπέρ των θυγατρικών εταιρειών.

**Επειδή,** η αποκοπή και μεταφορά των ανωτέρω υπηρεσιών σε θυγατρικές εταιρείες, αποτελεί καταχρηστική συμπεριφορά (κατάχρηση θεσμού), αφού ως σκοπό έχει την – άμεση ή βαθμιαία – καταστρατήγηση των εργασιακών δικαιωμάτων μου.

**Επειδή,** ο ΟΤΕ, ως μητρική και δεσπόζουσα εταιρεία, θα αποτελεί σε κάθε περίπτωση τον πραγματικό εργοδότη, αφού τα ανωτέρω έργα ήταν έως τώρα πλήρως ενταγμένα στην παραγωγική δραστηριότητα, ενώ, θα συνεχίσουν να συνδέονται αναπόσπαστα με την παραγωγική δραστηριότητά του.

**Επειδή,** όπως ομολογείται στις σχετικές ανακοινώσεις, η εν λόγω επιχειρηματική επιλογή γίνεται αποκλειστικά και μόνο για λόγους ευελιξίας, η οποία αν σταθμισθεί με τα εργασιακά μας δικαιώματα, είναι υποδεέστερη, αφού σε κάθε περίπτωση αποτελεί αόριστη έννοια, μπορεί να επιτευχθεί με περισσότερους τρόπους ενώ αντίθετα οι εργαζόμενοι αποτελούμε το ασθενέστερο συμβαλλόμενο μέρος και πρέπει να προστατευτούμε.

**ΓΙΑ ΟΛΟΥΣ ΑΥΤΟΥΣ ΤΟΥΣ ΛΟΓΟΥΣ**

**ΔΙΑΜΑΡΤΥΡΟΜΑΙ** για την διαφαινόμενη μονομερή ραγδαία ανατροπή της εργασιακής σχέσης μου.

**ΔΗΛΩΝΩ** ότι από την πρόσληψή μου απασχολούμαι στον ΟΤΕ, ο οποίος αποτελεί τον αντισυμβαλλόμενό μου.

**ΖΗΤΩ** την διατήρηση της εργασιακής μου σχέσης με τον εξ αρχής εργοδότη και αντισυμβαλλόμενό μου.

**ΕΠΙΦΥΛΑΣΣΟΜΑΙ ΡΗΤΑ** για κάθε νόμιμο δικαίωμά μου.

Αθήνα, ………….. 2020

Ο/η εργαζόμεν…